b'\n_START_ARTICLE_\nGrisha-luokka\n_START_SECTION_\nGrisha I\n_START_PARAGRAPH_\nGrisha I eli projekti 1124.1 oli kahdentoista vuosina 1970-1974 valmistetun aluksen muodostama alaluokka. Luokan alukset poistettiin palveluksesta 1979.\n_START_SECTION_\nGrisha II\n_START_PARAGRAPH_\nGrisha II eli projekti 1124P valmistettiin KGB:n alaisille rajavartiojoukoille. Luokan alukset varustettiin toisella 57 millimetrin tykill\xc3\xa4, joka korvasi samalla SA-N-4 ilmatorjuntaohjusj\xc3\xa4rjestelm\xc3\xa4n. Luokan aluksia valmistettiin 1970-luvun aikana yhteens\xc3\xa4 seitsem\xc3\xa4ntoista, joista kaksi luovutettiin Ukrainalle ja seitsem\xc3\xa4n jatkaa palvelustaan Ven\xc3\xa4j\xc3\xa4n merivartiojoukoissa.\n_START_SECTION_\nGrisha III\n_START_PARAGRAPH_\nGrisha III eli projekti 1124M luokan aluksia valmistettiin 1970-luvun lopulla ja 1980-luvun alussa yhteens\xc3\xa4 34 kappaletta. Aluksissa oli joitakin parannuksia kuten 30 millimetrin tykki ja uutta elektroniikkaa. Aluksista parisenkymment\xc3\xa4 jatkaa palvelustaan Ven\xc3\xa4j\xc3\xa4n laivastossa. Liettuan laivastossa palveli vuoteen 2009 saakka kaksi alusta.\n_START_SECTION_\nGrisha IV\n_START_PARAGRAPH_\nMPK-5 oli ainoa Grisha IV eli projekti 1124K luokan alus. Se varustettiin SA-N-9-ilmatorjuntaohjusj\xc3\xa4rjestelmien koealukseksi. Alus on poistettu k\xc3\xa4yt\xc3\xb6st\xc3\xa4.\n_START_SECTION_\nGrisha V\n_START_PARAGRAPH_\nGrisha V eli projekti 1124ME valmistettiin 1985-1994 30 kappaletta. Alusten kaksiputkiset 57 millimetrin tykit vaihdettiin yksiputkisiin 76 millimetrin tykkeihin. Aluksista on 28 edelleen palveluksessa Ven\xc3\xa4j\xc3\xa4n laivastossa. Ternopil luovutettiin 2006 Ukrainalle.'